બ્રાઝિલના રિયો ખાતે ઓલિમ્પિક્સના આયોજનને હવે એક મહિનો માંડ રહી ગયો છે ત્યારે ત્યાંનાં સ્ટેડિયમ, રમતવીરોના રહેવા માટેનાં ઓલિમ્પિક્સ વિલેજ અને બાકીની રમતગમતને લગતી તમામ વ્યવસ્થાઓ થઈ ગઈ છે પણ એકમાત્ર સમસ્યા સુરક્ષાની છે. ઇસ્તંબુલ અને બગદાદ બાદ તાજેતરમાં બાંગ્લાદેશના ઢાકામાં થયેલા આતંકી હુમલા બાદ રિયોની ચિંતા વધી જાય તે સ્વાભાવિક છે. રિયો દ જાનેરોના મેયર એડુઆર્ડો પેસ ભલે એમ કહેતા હોય કે ઓલિમ્પિક્સ માટે આ શહેર સંપૂર્ણપણે સજ્જ છે કે રિયો માટે તેમને ગર્વ છે. પણ આ જવાબદારી સામાન્ય નથી.